( 69 ) 
exécuté et consumé en cendres, comme contrevenant aux susdites ordon¬ 
nances 1 ; pour raison desquelles soustenues avoit bien semblé aux supplians 
ieelluy estre encouru ès paines indictes par les ordonnances. 
Mais, par interroghatoires aud 1 M e Pierre Bruslay faictes s’il estoit prebstre 
et religieulx, avoit confessé avoir reçeu ordre de prebstrise et esté de l’ordre 
des frères prescheurs du couvent de Metz, mais depuis quatre ans auroit 
délaissié le total ordre ecclésiasticque et apostatisé. 
D’aullre part, ce venu à la congnoissance de Monseig r l’évesque de Tournav, 
auroit accordé commission, afin queluy fut led' Pierre rendu conjmeà son juge. 
Et combien que aud 1 official avoyent esté remonstrées les ordonnances de 
Vostre Majesté et gravité des cas, et itérativement déclaré icelluy Pierre ne 
se tenir de l’ordre ecclésiasticque, et que aucunement n’en volloyt user et, 
à ceste cause, le requis s’en volloyr déporter de l’effect de lad. commission, 
auroit, pour toute response, dit qu’il en cbargoit les consciences desd. sup¬ 
plians, non estant loutesfois délibéré y mettre notable empeschement, 
offrant, en cas de reslitucion, en faire briefve expédition, si le cas y eschéoit, 
de le dégrader et rendre à la justice séculière. 
A cause desquelles doubtes d’estat sacerdotal et monilion, se troeuve diffi¬ 
culté si les supplians peuvent et doibvent avoir jugement de la personne dud 4 
Pierre, si avant meismement que toucheroit la mort sans préallable dégrada¬ 
tion, attendu que, de droit, il ne peult renoncer à l’ordre de presbtrise, 
cum sit introductus in favorem totius ordinis saeerdotalis, qui quidem 
ordo suce personœ adheret, licet aliàs sit vitœ pestiferæ ac detestandœ. 
Secundement, se sont trouvez desdiz prisonniers troys, lesqnelz ont reçeu 
led. prédicateur et soustenu aulcunes proppositions héréticques et erronées, 
desquelz la justice, enssuyvant les ordres de l’Empereur, a esté faicte tant 
par le feu comme par l’espée. 
Tiercement, se troeuve que aulcunz détenus prisonniers ont reçeu une fois 
le prédicateur en leurs maisons, où auroit fait quelque sermon et exhortation 
à multitude de gens, et aussi esté à aulcunes aultres prédications, mais, enquis 
et interroghiez sur leur crédence et foy, en respondent calholicquement et en 
oultre sont bons mesnaigiers, tenant maisons honestes, aulcuns d’iceulx assez 
simples. 
Quartement, sont aultres desdis prisonniers chargez d’avoir esté esdictes 
prédications une, deux ou trois fois lesquelz, aussi enquis sur leur foy et cré¬ 
dence, en ont respondu aucuns dubitablement, aultres catholicquemenl, sans 
que aultrement on ayt charge particulière allencontre d’eulx, conchernant la 
foy. 
Et combien que tous et chacuns des advertissans, en la deccision desdis 
procès et détermination de paine soient désirans d’estre dilligens et précis 
1 Estalluffret, dit Myoche. 
